Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviKSI työntekijöiden suojelemisesta vaaroilta, jotka liittyvät asbestialtistukseen työssä, annetun neuvoston direktiivin 83/477/ETY muuttamisesta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2003/0011 lopull. - COD 2001/0165 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI työntekijöiden suojelemisesta vaaroilta, jotka liittyvät asbestialtistukseen työssä, annetun neuvoston direktiivin 83/477/ETY muuttamisesta KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2001/0165 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI työntekijöiden suojelemisesta vaaroilta, jotka liittyvät asbestialtistukseen työssä, annetun neuvoston direktiivin 83/477/ETY muuttamisesta 1. TAUSTAA Komissio antoi perustamissopimuksen 137 artiklan 2 kohtaan perustuvan edellä mainitun direktiiviehdotuksen parlamentin ja neuvoston käsiteltäväksi 20. heinäkuuta 2001. Talous- ja sosiaalikomitea antoi lausuntonsa 21. helmikuuta 2002. Euroopan parlamentti antoi ehdotusta koskevan lausuntonsa ensimmäisessä käsittelyssä 11. huhtikuuta 2002. Komissio hyväksyi osan parlamentin tarkistuksista. Se esitti neuvostolle kyseiset tarkistukset sisältävän muutetun ehdotuksen 16. toukokuuta 2002. Neuvosto hyväksyi yhteisen kannan yksimielisesti 23. syyskuuta 2002. Euroopan parlamentti hyväksyi 17. joulukuuta 2002 toisessa käsittelyssä kolme tarkistusta neuvoston yhteiseen kantaan. Tässä lausunnossa esitetään komission kanta Euroopan parlamentin tarkistuksiin EY:n perustamissopimuksen 251 artiklan 2 kohdan c alakohdan mukaisesti. 2. KOMISSION EHDOTUKSEN TARKOITUS Alkuperäinen ehdotus perustui perustamissopimuksen 137 artiklan 2 kohtaan, ja se esitettiin direktiiviä 83/477/ETY muuttavana direktiivinä. Ehdotuksen tarkoituksena on parantaa työntekijöiden suojelua asbestialtistukseen liittyviltä vaaroilta. Ehdotuksen keskeisenä ajatuksena on yhden ainoan raja-arvon vahvistaminen työntekijöiden altistumiselle alkuperäisessä direktiivissä olleiden kahden raja-arvon sijasta. Toisin kuin alkuperäisessä direktiivissä, meri ja lentoliikenne kuuluvat ehdotetun direktiivin soveltamisalaan. Ehdotuksella yksinkertaistetaan rajoitettua altistumista koskevia säännöksiä, siinä esitetään menetelmä ilmassa esiintyvien asbestikuitujen määrän arvioimiseksi ja asbestin tunnistamiseksi sekä säännöksiä työntekijöiden kouluttamisesta. Ehdotuksessa otetaan huomioon siihen liittyvä krysotiiliasbestin markkinoille saattamista ja käyttöä koskeva kielto, josta on säädetty neuvoston direktiivillä 76/769/ETY [1], sellaisena kuin se on muutettuna komission direktiivillä 1999/77/EY [2], joka tulee voimaan 1. tammikuuta 2005. [1] EYVL L 262, 27.9.1976, S. 201. DIREKTIIVI SELLAISENA KUIN SE ON VIIMEKSI MUUTETTUNA KOMISSION DIREKTIIVILLÄ 1999/77/EY (EYVL L 207, 6.8.1999, S. 18). [2] EYVL L 207, 6.8.1999, S. 18. 3. KOMISSION LAUSUNTO PARLAMENTIN ESITTÄMISTÄ TARKISTUKSISTA 3.1. Komission kannan yhteenveto Komissio voi hyväksyä kolme Euroopan parlamentin esittämää tarkistusta sellaisinaan. Se katsoo, että kyseiset tarkistukset täydentävät ja parantavat yhteisen kannan tekstiä. 3.2. Parlamentin toisessa käsittelyssä esittämät tarkistukset 3.2.1. Hyväksytyt tarkistukset 3.2.1.1. Tarkistus 1 (suuntaviivat satunnaisen ja lievän altistuksen määrittämiseksi) Tarkistuksella pyritään siihen, että yhteisen kannan 1 artiklaan lisätään uusi 3 a kohta, jonka mukaan jäsenvaltioiden on laadittava käytännön suuntaviivat satunnaisen ja lievän altistuksen määrittämiseksi direktiivin 3 artiklan 3 kohdan mukaisesti. Komissio hyväksyy tarkistuksen katsoen, että se parantaa tekstiä ja helpottaa direktiivin sovellettavuutta. 3.2.1.2. Tarkistus 2 (tauot työvaiheissa, joissa on käytettävä henkilökohtaisia hengityssuojaimia) (yhteisen kannan 1 artiklan 10 kohta) Tarkistuksella pyritään lisäämään direktiivin 83/477/ETY 10 artiklan 3 kohtaan säännös siitä, että on säädettävä tauoista työvaiheissa, joissa asbestille altistuvien työntekijöiden on käytettävä henkilökohtaisia hengityssuojaimia. Kyseessä on hieman muutettuna Euroopan parlamentin ensimmäisessä käsittelyssä hyväksytty tarkistus, jonka komissio hyväksyi ja sisällytti muutettuun ehdotukseensa. Komissio hyväksyy tämän tarkistuksen, sillä se helpottaa direktiivin soveltamista käytäntöön ja siten tehostaa työntekijöiden suojelua. 3.2.1.3. Tarkistus 3 (lainsäädännön rikkomiseen sovellettavat seuraamukset) (yhteisen kannan 1 artiklan 18 a kohta (uusi); direktiivin 83/477/ETY 16 a artikla (uusi) Tällä tarkistuksella pyritään velvoittamaan jäsenvaltiot säätämään sanktioista, joiden on oltava tehokkaita, oikeasuhteisia ja varoittavia. Komissio hyväksyy tämän tarkistuksen kokonaisvaltaisen ratkaisun yhteydessä, sillä kyseessä on moniin direktiiveihin sisältyvä vakiolauseke. 4. PÄÄTELMÄ Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä sanotun mukaisesti.